মিনার রহমান

মিনার রহমান (জন্ম: ২৬ ডিসেম্বর, ১৯৯২) যিনি মিনার নামেই অধিক পরিচিত, একজন বাংলাদেশি সঙ্গীতশিল্পী, গীতিকার, সুরকার ও কার্টুনিস্ট। তবে অন্য যে কোনো পরিচয়ের চেয়ে সংগীতশিল্পী হিসেবেই তার পরিচিতি ও জনপ্রিয়তা সবচেয়ে বেশি। বাংলাদেশে যে কজন তরুণ সঙ্গীতশিল্পী সঙ্গীতে নিজস্ব ধারা তৈরি করেছেন, মিনার রহমান তাদের অন্যতম।[তথ্যসূত্র প্রয়োজন] মিনার ঢাকার বাসাবোতে জন্মগ্রহণ করেন। তার পৈতৃক নিবাস চট্টগ্রামে। তার পিতা মোহাম্মদ আজহারুল ইসলাম এবং মা নীলুফা ইয়াসমিন। ছয় ভাই বোনের মধ্যে তিনি একমাত্র ভাই ও সবার ছোট। মিনার তার বাবাকে দেখে প্রথম গানের প্রতি উদ্ধুদ্ধ হয়েছিলেন। তার বাবা হেমন্ত মুখোপাধ্যায় এর গান গাইতেন। ছোটবেলাতে মিনার ছবি আঁকতেন। ছবির বিষয়বস্তুকে ঘিরে ক্লাস ফোরে পড়ার সময় প্রথম গানের লিরিক লেখেন। অষ্টম শ্রেনী থেকে কীবোর্ড বাজাতে পারতেন। ক্লাস টেনে পড়ার সময় গানের সুর দেয়া শুরু করেন। মেজ বোনের কাছ থেকে কীবোর্ড উপহার পেয়ে সঙ্গীতের প্রতি আগ্রহ আরও বেড়ে যায়। চারপাশের পরিবেশ থেকে অনুপ্রেরণা নিয়ে গান লিখতেন ও তাতে সুর দিতেন। এভাবে ২০টি গান করে ফেলেন, তা থেকে ১৩ টি গান বাছাই করে যোগাযোগ করেন রেকর্ড লেবেল প্রতিষ্ঠান জি-সিরিজ এর সাথে। সেখানে সঙ্গীতশিল্পী তাহসান এর সাথে মিনারের প্রথম দেখা হয়। তারই সঙ্গীতায়োজনে অগ্নিবীণার ব্যানারে ২০০৮ সালের আগস্টে মিনারের প্রথম একক অ্যালবাম "ডানপিটে" প্রকাশিত হয়। এ অ্যালবামের অ্যালবামের ‘সাদা’, ‘বন্ধু’, ‘জানি’ গান তিনটি বেশ জনপ্রিয়তা পায়। মিনার তার গান সম্পর্কে দৈনিক প্রথম আলো কে এক সাক্ষাতকারে বলেন, ২০০৯ সালে জি-সিরিজের ব্যানারে মিশ্র অ্যালবাম "দি হিট অ্যালবাম ২" এ মিনারের একটি গান প্রকাশিত হয়। এ অ্যালবামের সঙ্গীত পরিচালনা করেন ফুয়াদ ও তৌসিফ। ২০১১ সালের ২৬ এপ্রিল, তাহসানের সঙ্গীতায়োজনে অগ্নিবীণার ব্যানারে মিনারের দ্বিতীয় একক অ্যালবাম "আড়ি" প্রকাশিত হয়। এ অ্যালবামের গানগুলোর মধ্যে "আড়ি", "আরও একটু দূরে", "নীল" জনপ্রিয় হয়। এ অ্যালবামে তাহসান মিনারের সাথে একটি গানে কন্ঠ দেন। ২০১৩ সালে মিশ্র অ্যালবাম "দি হিট অ্যালবাম ৪" এ মিনারের একটি গান প্রকাশিত হয়। অ্যালবাম ছাড়া মিনার বেশ কয়েকটি নাটক ও টেলিফিল্মের জন্য গান গেয়েছেন। এদের মধ্যে রয়েছে রোদোয়ান রনির ধারাবাহিক ‘এফএনএফ’ (২০১০) ও ‘এই সময়ে সেই সব মানুষেরা’ (২০১০), শিহাব শাহীনের টেলিফিল্ম ‘নীল পরী নীলাঞ্জনা’ (২০১৩) ও ‘নীল প্রজাপতি’ (২০১৩) , শাফায়েত মনসুর রানার নাটক ‘ক্লিক ক্লিক’ (২০১০) ও ‘রিভিশন’ (২০১৩) এবং তানিম রহমান অংশুর টেলিফিল্ম ইম্পসিবল ৫ (২০১৩) ও লাইফ অ্যাণ্ড ফিওনা (২০১৪)। এছাড়া মিনারের গানের কথায় তাহসান ‘কতদূর’ নামে একটি গানে কন্ঠ দেন যা ‘নীল পরী নীলাঞ্জনা’ টেলিফিল্মে ও পরবর্তীকালে তাহসানের যষ্ঠ একক অ্যালবাম ‘উদ্দেশ্য নেই’ এ প্রকাশিত হয়। দ্বিতীয় একক অ্যালবামের প্রায় ৩ বছর পরে মিনার তৃতীয় একক অ্যালবাম আহারে নিয়ে কাজ শুরু করেন অ্যালবামটি ২০১৫ সালের ৬ জুন মুক্তি পায়। ২০০৮ সালে দশম শ্রেণীতে পড়ার সময় বাংলাদেশের একটি জনপ্রিয় রম্য পত্রিকা "উন্মাদ" এ কার্টুনিস্ট হিসেবে কাজ শুরু করেন। তখন থেকেই নিয়মিত কার্টুনিস্ট হিসেবে নিয়োজিত আছেন। এছাড়া, প্রথম আলো র রম্যপত্রিকা রস+আলো তে কার্টুন এঁকেছেন। ২০১৩ সালের বাংলা একাডেমী একুশে বই মেলাতে মিনারের ‘গাবলু’ নামে একটি কমিকসের বই প্রকাশিত হয়। অনেক গায়ক কিংবা ব্যান্ড মিনারের সঙ্গীত জীবনে পরোক্ষ প্রেরণা যুগিয়েছেন। এদের মধ্যে তাহসান, কোল্ডপ্লে, জেমস ব্লান্ট, অর্ণব, পিঙ্ক ফ্লয়েড, ইউটু ও মহীনের ঘোড়াগুলি উল্লেখযোগ্য। ২০০৮: ডানপিটে ২০১১: আড়ি ২০১৫: আহারে ২০১৭: বাড়াবাড়ি ২০০৯: কারো কারো - (অ্যালবাম - দি হিট অ্যালবাম ২) ২০১০: নীল - (ধারাবাহিক নাটক - এফএনএফ) ২০১০: ছাড়ছি না আর পিছু - (নাটক - ক্লিক ক্লিক) ২০১৩: বিপরীতে - (অ্যালবাম - দি হিট অ্যালবাম ৪) ২০১৩: অপেক্ষা - (টেলিফিল্ম - নীলপরী নিলাঞ্জনা) ২০১৩: চলো হারাই - (টেলিফিল্ম - ইম্পসিবল ৫) ২০১৩: বিপরীতে - (টেলিফিল্ম - রিভিশন) ২০১৩: ভুল শহরে - (টেলিফিল্ম - নীল প্রজাপতি) ২০১৪: আহারে - (টেলিফিল্ম - লাইফ অ্যাণ্ড ফিওনা) গুডবাই মাই লাভার - ( জেমস ব্লান্ট ) উইথ অর উইথআউট ইউ - ( ইউটু ) ইয়োলো - ( কোল্ডপ্লে ) হাসতে দেখো - (আইয়ুব বাচ্চু) সাদা জানি বন্ধু দূর প্রদীপ জ্বালো ডানপিঠে আহা রে ঝুম তা জানি না কারণে অকারণে আবার দেয়ালে দেয়ালে চোখ সিজেএফবি পারফরম্যান্স পুরস্কার "ডানপিটের পর মিনার"। দৈনিক প্রথম আলো। ২০১০-০৩-১১। ৩১ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২০১৪-১০-২৬।  "'ডানপিটে'র মিনার..."। bdnews24.com। ২০১২-০৫-১৪ তারিখে মূল থেকে আর্কাইভ করা। সংগ্রহের তারিখ ২০১৪-১০-২৬।  "ডানপিটের পরে মিনার"। দৈনিক প্রথম আলো। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৪-১০-২৬।  "ডানপিটে মিনার!"। দৈনিক প্রথম আলো। সংগ্রহের তারিখ ২০১৪-১১-০৫। [স্থায়ীভাবে অকার্যকর সংযোগ] "ডানপিটে মিনার"। সংগ্রহের তারিখ ২০১৪-১১-০৫। [স্থায়ীভাবে অকার্যকর সংযোগ] "আসছে মিনারের তৃতীয় অ্যালবাম"। bdnews24.com। ২০১৫-০৬-২৩ তারিখে মূল থেকে আর্কাইভ করা। সংগ্রহের তারিখ ২০১৪-১১-০৪।  "এবার 'ইম্পসিবল ৫'"। দৈনিক প্রথম আলো। সংগ্রহের তারিখ ২০১৪-১১-০৫।  "তাহসানের 'উদ্দেশ্য নেই'"। Banglanews24.com। ২০১৪-০৭-২০ তারিখে মূল থেকে আর্কাইভ করা। সংগ্রহের তারিখ ২০১৪-১১-০৫।  "মিনারের তৃতীয় একক অ্যালবাম"। style24.com.bd/। ২০১৪-১২-০৪ তারিখে মূল থেকে আর্কাইভ করা। সংগ্রহের তারিখ ২০১৪-১১-০৫।  "মিনারের অ্যালবামে অতিথি তাহসান"। দৈনিক প্রথম আলো। ২৩ জানুয়ারি ২০১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৫।  "Minar - 1 Minute Please!"। ১৭ জানুয়ারি ২০১৫। সংগ্রহের তারিখ ১৭ জানুয়ারি ২০১৫।  "অবশেষে মিনারের আহা রে"। দৈনিক প্রথম আলো। ৪ জুন ২০১৫। সংগ্রহের তারিখ ৬ জুন ২০১৫।  "মিনারের কমিকসের বই"। দৈনিক প্রথম আলো। ২০১৬-১১-১৬ তারিখে মূল থেকে আর্কাইভ করা। সংগ্রহের তারিখ ২০১৪-১১-০৫।  "ইউরো-সিজেএফবি পারফরম্যান্স অ্যাওয়ার্ড-২০১৫ সেরা অভিনেতা আরেফিন শুভ সেরা অভিনেত্রী পরীমনি"। দৈনিক যুগান্তর। ১৯ ডিসেম্বর ২০১৬। সংগ্রহের তারিখ ২৪ ডিসেম্বর ২০২২।  উইকিমিডিয়া কমন্সে মিনার রহমান সংক্রান্ত মিডিয়া রয়েছে। বাংলা গানে র জোয়ারে